OpenLLM-France/wikimedia huggingface dataset:
# Rhizobium

Rhizobium generoa bakterio Gram negatiboz osatuta dago, bazilo itxura dutenak. Aerobio eta mugikorrak dira, eta ez dute esporarik sortzen.
Bakterio hauen ezaugarririk nabarmenena nitrogenoaren finkapena burutzeko gaitasunean datza. Nitrogenoa finkatzen duten beste bakterioen aldean, baina, Rhizobium-ek landareekin sinbiosian dagoenean besterik ez du finkatzen. Landarerik gabe nekez finkatzen du nitrogenoa mikrobio honek.
Rhizobium-ek landare lekadunekin bakarrik egiten du sinbiosia (soja, ilarra, alpapa, leka, babarruna...). Landarearen eta Rhizobiumaren arteko sinbiosiarekin egiten den nitrogenoaren finkapenak garrantzia handia du nekazaritzan, lurraren emankortasunari eragiten baitio. Nitrogeno organikoz era naturalean hornitzen da lurzorua, eta landareak ez du ongarri nitrogenatuaren beharrik.
Rhizobium landareen erroetan hazten da. Bertan nodulu batzuk eratzen ditu, eta nodulu horietan nitrogenoaren finkapena burutzen da. Noduluetan ingurugiro anaerobio dago, finkapena egiteko egokia dena (oxigenoaren aurrean ez baita finkapenik garatzen, oxigenoak finkapena prozesuan parte hartzen duen nitrogenasa izeneko entzima inhibitzen baitu).
Rhizobium/lekadun elkartea benetako sinbiosia da, kideetako bakoitzak zenbaitetan laguntzen baitio besteari. Landareak nitrogeno organikoaren horniketa bermatuta dauka, lurzoruak nitrogeno gutxi eduki arren. Eta bakterioak ingurumen ezin hobea aurkitzen du sustrai-noduluetan, hauek babesa eta elikagaia ematen baitiote.

## Ikus, gainera

* Nitrogenoaren finkapena
* Datuak: Q830142
* Multimedia: Rhizobium / Q830142
* Espezieak: Rhizobium
# Rhizocybe pruinosa

Rhizocybe pruinosa Boletaceae familiako onddoa da.
Sinonimoak: Clitocybe radicellata, Clitocybe cyathiformis var. pruinosa, Clitocybe metachroa f. minor, Clitocybe verna, Pseudolyophyllum pruinosum.

## Deskribapena

Kapela: 2 eta 4 cm bitarteko diametrokoa, hasieran gutxi-asko ganbila, gero laua eta beti erdialdean hondoratua, ertza erregularra eta inkurbatu samarra. Kapelaren azala leuna, zeharrargia ertzerantz, eta pruina zurixka deigarri batez estalia. Okre-grisaxka arraro samar kolorekoa, erdigunean iluntxoagoa.
Orriak: Oso dekurrenteak, nahikoa mehetuak heltzen denean, nahikoa zabal, zurixkatik zuri-horixkara doan kolorekoak helduaroan.
Orri dekurrenteak: Hanka ukitzeaz gain beherantz jarraitzen duten orriak.
Hanka: 2 eta 3 cm bitarteko garaierakoa eta cm 1 inguruko diametrokoa, zilindrikoa eta oinarrirantz okertua, non substratua inbaditzen duen errizomorfo zuri lodiz osatutako motots bat duen. Normalean leuna eta zurixka edo kapelaren kolorekoa.
Haragia: Urria eta delikatu samarra, zurixka. Usain atseginekoa, frutarena, zapore mingotsa.
Etimologia: Clitocybe hitza grekotik dator, burua esan nahi du, kapelaren formagatik. Radicellata epitetoa, sustrai txikia esan nahi duen, “radicella” hitzetik dator. Oinaren oinarrian dituen mizelioaren hifa lodiengatik.

## Jangarritasuna

Ez da jangarria.

### Nahasketa arriskua

Clitocybe vermicularis delakoarekin nahasten da, data berdinetan eta ekologia berean hazten dena, baina honek gorrixkatik okre-gorrixkara doan kolorea du eta zertxobait txikiagoa da.

## Sasoia eta lekua

Neguan eta udaberriaren hasieran. Koniferoen basoetan hazten den espezie goiztiarra da.

### Banaketa eremua

Kanada, Ameriketako Estatu Batuak, Europa, Kanariak, Errusia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 325 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 361 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) AVM Asociacion Vallisoletana de Micologia 1986.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Rhizocybe pruinosa: GBIF—the Global Biodiversity Information Facility.

## Kanpo estekak

* Datuak: Q106702475
* Multimedia: Clitocybe pruinosa / Q106702475
# Rhiwfawr

Rhiwfawr, Galesko hegoaldeko 40 etxez osatutako herrixka bat da, Neath Port Talbot konderrian. Cwmtwrch udalerriaren gain dago.

## Kanpo estekak

* Datuak: Q7320729
# Rhizophoraceae

Rhizophoraceae landare loredunen familia bat da, barnean 149 espezie dituena.
Belarkarak edo zurezkoak dira eta zurtoin kiribilduak, hosto distiko eta palmatinerbioak, lore txikiak, eta sarritan, erraboila mamitsuak dituzte.

## Kanpo estekak

* Datuak: Q740873
* Multimedia: Rhizophoraceae / Q740873
* Espezieak: Rhizophoraceae
# Rexall Place

Rexall Place Albertako Edmonton hirian dagoen kirol pabilioi bat da. Edmonton Oilers eta Edmonton Oil Kings taldeen jokalekua da.
1974ean amaitu zen.

## Kanpo estekak

* Rexall Place kirol pabiloiko webgunea (Ingelesez)
* Datuak: Q1139489
* Multimedia: Northlands Coliseum / Q1139489
ieaNational Hockey League :
Mendebaldeko KonferentziaEkialdeko Konferentzia
ieaPazifikoar DibisioaAnaheim DucksArizona CoyotesCalgary FlamesEdmonton OilersLos Angeles KingsSan Jose SharksVancouver Canucks
ieaErdialdeko DibisioaChicago BlackhawksColorado AvalancheDallas StarsMinnesota WildNashville PredatorsSt. Louis BluesWinnipeg Jets
ieaAtlantiar DibisioaBoston BruinsBuffalo SabresCanadiens de MontréalFlorida PanthersDetroit Red WingsOttawa SenatorsTampa Bay LightningToronto Maple Leafs
ieaMetropoliar DibisioaCarolina HurricanesColumbus Blue JacketsNew Jersey DevilsNew York IslandersNew York RangersPhiladelphia FlyersPittsburgh PenguinsWashington Capitals :
# Rexburg (Idaho)

Rexburg Idahoko hiri bat da. Madison konderrian kokatua dago. 2010ean 25.484 biztanle zituen, 252,81 kilometro koadrotan banatuta.

## Ikus, gainera

* Madison konderria

## Kanpo estekak

* Datuak: Q818311
* Multimedia: Rexburg, Idaho / Q818311
# Rex Cawley

Warren Jay "Rex" Cawley (Highland Park, Michigan, 1940ko uztailaren 6a - Orange, Kalifornia, 2022ko urtarrilaren 21a) estatubatuar atleta izan zen, 400 metro hesidunak kategorian espezialitatua.
Estatu Batuetako 1964ko Joko Olinpikoetarako sailkapen probetan munduko errekorra ezarri zuen 49.1 segundoko denborarekin, eta proba irabazteko faboritoa bihurtu zen.
Tokioko Olinpiar Jokoetan urrezko domina irabazi zuen 400 metro hesietan.
# Rex Warner

Rex Warner (Birmingham, 1905eko martxoaren 9a - Wallingford, Oxfordshire, 1986ko ekainaren 24a) ingeles idazle eta itzultzailea izan zen, Aintzinaro Klasikoan espezialitatua. Oxforden ikasi zuen, non W. H. Auden, Cecil Day-Lewis eta Stephen Spender ezagutu zituen. 1945ean Atenasera joan zen eta hiriko Britainiar Museoa zuzendu zuen 1947ra arte. Garai hartan greziar klasikoen itzulpengintzari ere ekin zion. Geroago antzinako historia irakatsi zuen Estatu Batuetan.
Franz Kafkaren mireslea izan zen, bere lanean eragina izan zuena. Bere lehen hiru eleberriak antifaxistak izan ziren. Ondoren, alegoria garaikidea utzi eta Antzinako Erroma eta Antzinako Greziari buruzko eleberri historikoak idatzi zituen.

## Lanak
### Eleberriak

* The Wild Goose Chase (1937)
* The Professor (1938)
* The Aerodrome (1941)
* Why Was I Killed? (1943)
* Men of Stones; A melodrama (1949)
* Escapade (1953)
* Young Caesar (1958)
* Imperial Caesar (1960)
* Pericles the Athenian (1963)
* The Converts (1967)

### Olerki bildumak

* Poems (1937)
* Poems and Contradictions (1945)
* New Poems 1954 (Laurie Lee eta Christopher Hassallekin) (1954)

### Ez-fikziozkoa

* The Kite (1936)
* We're Not Going To Do Nothing: A Reply to Mr Aldous Huxley's Pamphlet "What Are You Going to Do About It?" (1936); (Cecil Day-Lewisekin)
* English Public Schools (1945)
* The Cult of Power (1946)
* John Milton (1949)
* E. M. Forster (1950, 2nd edition 1960) (John Morris-ekin)
* Men and Gods (1950)
* Greeks and Trojans (1951)
* Views of Attica (1951)
* Ashes to Ashes: A Post-Mortem on the 1940–51 Tests (1951) (Lyle Blairekin);
* Eternal Greece (1953) Martin Hürlimann-ekin
* Athens (1956) Martin Hürlimann-ekin
* The Greek Philosophers (1958)
* Look at Birds (1962)
* The Stories of the Greeks (1967)
* Athens at War (1970) a "retelling" of Thucydides' history of the Peloponnesian War
* Men of Athens: The Story of Fifth-Century Athens (vt. The Story of Fifth-Century Athens) (1972) (Dimitrios Harissiadisen argazkiekin)

### Antzinako grezieraren itzulpenak

* Eskilo, Prometheus Bound (1947)
* Tuzidides, History of the Peloponnesian War (1954)
* Xenophon, A History of My Time and The Persian Expedition
* Plutarko, Parallel Lives (as The Fall of the Roman Republic) and Moral Essays
* Euripides, Medea (1944)
* Euripides, Helen (1958)
* Euripides, Hippolytus (1958)

### Latinaren itzulpena

* War Commentaries of Caesar (1960) Gallic & Civil Wars
* The Confessions of St. Augustine (1963)

### Grezieraren itzulpenak

* On the Greek Style: Selected Essays in Poetry and Hellenism by George Seferis, translated by Rex Warner and T. D. Frangopoulos, with an introduction by Rex Warner. (1967)
* Datuak: Q505887
# Rex Stout

Rex Todhunter Stout (Noblesville, Indiana, 1886ko abenduaren 1a - Danbury, Connecticut, 1975eko urriaren 27a) estatubatuar eleberrigilea izan zen, eleberri beltz egile bezala ezagututa. Nero Wolfe detektibearen pertsonaia sortu zuen. Gainera intelektual publikoa izan zen Askatasun Zibilen aldeko Amerikar Batasunan eta Vanguard Pressen.

## Eleberriak
### Nero Wolfe

* Fer-de-Lance, 1934
* The League of Frighted Men, 1935
* The Rubber Band, 1936
* The Red Box, 1937
* Too Many Cooks, 1938
* Some Buried Caesar, 1939
* Over My Dead Body, 1940
* Where There's a Will, 1940
* Black Orchids, 1942
* Not Quite Dead Enough, 1944
* The Silent Speaker, 1946
* Too Many Women,, 1947
* And Be a Villain, 1948
* Trouble in Triplicate, 1949
* The Second Confession, 1949
* Three Doors to Death, 1950
* In the Best Families, 1950
* Curtains for Three, 1951
* Murder by the Book, 1951
* Triple Jeopardy, 1952
* Prisoner's Base, 1952
* The Golden Spiders, 1953
* Three Men Out, 1954
* The Black Mountain, 1954
* Before Midnight, 1955
* Three Witnesses, 1956
* Might as Well Be Dead, 1956
* Three for the Chair, 1957
* If Death Ever Slept, 1957
* And Four to Go, 1958
* Champagne for One, 1958
* Plot It Yourself, 1959
* Three at Wolfe's Door, 1960
* Too Many Clients, 1960
* The Final Deduction, 1961
* Homicide Trinity, 1962
* Gambit, 1962
* The Mother Hunt, 1963
* Trio for Blunt Instruments, 1964
* A Right to Die, 1964
* The Doorbell Rang, 1965
* Death of a Doxy, 1966
* The Father Hunt, 1968
* Death of a Dude, 1969
* Please Pass the Guilt, 1973
* A Family Affair, 1975
* Death Times Three, 1985
* Datuak: Q337351
* Multimedia: Rex Stout / Q337351
# Richard Neville, Warwickeko 16. kondea

Richard Neville, Warwickeko 16. kondea (?, 1428ko azaroaren 22a - Barnet, Hertfordshire, 1471ko apirilaren 12a), izengoitiz Warwick Erregegilea (ingelesez: Warwick the Kingmaker) deitua, aitoren seme, administrari eta militar ingelesa izan zen.

## Bizitza

Bi Arrosen Gerran York etxearen alde, eta Henrike VI.aren eta Lancaster etxearen kontra jardun zuen. Saint Albanseko Guduan garaipena lortu zuen, eta Northamptongo Guduan Henrike VI.a erregea garaitu eta atxilotu zuen; azkenik York etxea hautatu zuten erregetzarako.
Henrike VI.a errege ohiaren osteek, ordea, Yorkeko dukea menderatu zuten eta Warwickek ihes egin behar izan zuen. Londresera itzuli zenean, Yorkeko seme Eduardo IV.ak errege izendatu zuen bere burua (1461), eta Margarita Anjoukoaren armadari nagusitu zitzaion. Eduardo IV.a errege berriak ohorez hartu zuen Warwick, baina honen esanaren kontra, Elizabeth Woodvillerekin ezkondu izanagatik, Margarita Anjoukoaren zerbitzuan jarri zen Warwick, eta Henrike VI.a izendarazi zuen berriro errege. Azkenik, Eduardoren osteek garaitu eta hil zuten Warwick.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q437571
* Multimedia: Richard Neville, 16th Earl of Warwick / Q437571
# Richard Manuel

Richard George Manuel (Stratford, Ontario, 1943ko apirilaren 3a - Winter Park, Florida, 1986ko martxoaren 4a) kanadar musikaria izan zen, The Band taldeko piano-jotzailea eta abeslari nagusia. 18 urterekin The Hawks taldearekin bat egin zuen, non Rick Danko, Levon Helm, Robbie Robertson eta Garth Hudsonekin jo zuen. Beraiekin sortu zuen The Band taldea, Bob Dylanekin batera bere kontzertuetan. Richard Manuel taldean egon zen 1986an bere buruaz beste egin zuen arte.
* Datuak: Q546035
* Multimedia: Richard Manuel / Q546035
# Richard Mulcahy

Richard James Mulcahy (Waterford, 1886ko maiatzaren 10a - Dublin, 1971ko abenduaren 16a) irlandar errepublikar bat izan zen.
1916ko Pazko matxinadan parte hartu zuen. Irlandako Independentzia Gerran zehar IRAko buruzagia izan zen, ondoren Irlandako Estatu Askearen sorrerarekin Irlandako Armadako ofiziala izatera igaro, eta Irlandako Gerra Zibilan, Michael Collinsen hilketaren ondoren, hura ordezkatu eta Anglo-irlandar Itunaren aldeko indarren buruzagi nagusia bilakatu zen, Itunaren aurkako iraganeko bere IRAko kideen aurka ekinez.
Gerora, Fine Gael alderdiko politikaria ere izan zen.
* Datuak: Q560499
* Multimedia: Richard Mulcahy / Q560499
# Richard Møller Nielsen

Richard Møller Nielsen (Ubberud, 1937ko abuztuaren 17a - Odense, 2014ko otsailaren 13a) daniar futbolari eta entrenatzailea izan zen.
Odense BKn jokatu zuen eta bi aldiz Danimarkako futbol selekzio nazionalarekin. Entrenatzaile ibilbideagatik ezagunagoa izan zen. Hainbat talde entrenatu ondoren 1992ko Europako txapelketa irabazi zuen Danimarkako selekzioa zuzendu zuen. FIFA Konfederazio Kopa ere irabazi zuen 1995ean.
* Datuak: Q1274343
* Multimedia: Richard Møller Nielsen / Q1274343
# Richard Marquand

Richard Alfred Marquand (Llanishen, 1937ko irailaren 22a - Royal Tunbridge Wells, Kent, 1987ko irailaren 4a) galestar zinema zuzendaria izan zen. BBCrako telebistako dokumentalak egiten hasi zen. George Lucasek Star Wars VI. Atala: Jedi Zaldunaren Itzulera filma zuzentzeko enkargua eman zion.

## Filmografia
### Zinema

| Urtea | Izenburua | Lanbidea | Lanbidea | Lanbidea | Lanbidea | Oharrak |
| Urtea | Izenburua | Zuzendaria | Ekoizlea | Gidoigilea | Bere burua | Oharrak |
| 1978 | The Legacy | Bai | Ez | Ez | Ez | |
| 1979 | Birth of the Beatles | Bai | Ez | Ez | Ez | |
| 1981 | Eye of the Needle | Bai | Ez | Ez | Ez | |
| 1983 | Star Wars VI. Atala: Jedi Zaldunaren Itzulera | Bai | Ez | Ez | Bai | Cameo "Maj. Marquand" bezala eta ahotsa cameo "EV-9D9" bezala |
| 1984 | Until September | Bai | Ez | Ez | Ez | |
| 1985 | Jagged Edge | Bai | Ez | Ez | Ez | |
| 1987 | Hearts of Fire | Bai | Bai | Ez | Ez | Hil ondorengoa |
| 1993 | Nowhere to Run | Ez | Ez | Istoria | Ez | Hil ondorengoa |

## Kanpo estekak

* Datuak: Q471402
# Richard Meier

Richard Meier (Newark, New Jersey, 1934ko urriaren 12 − ) arkitekto estatubatuarra da.
Cornell Unibertsitatean arkitektura ikasi eta hainbat agentziatan lan egin zuen, hala nola Skidmore, Owings and Merrill ezagunean, 1963 urtean agentzia propioa ireki zuen arte, New York hiriko bere apartamentuan.
Arkitekto eraikitzaile izateaz gain, arkitektura irakatsi du Cooper Union delakoan (1962-73), Yale unibertsitatean (1975-77) eta Harvard unibertsitatean (1980-81).
Hasiera-hasieratik Meierrek ildo zuzen eta jakin bat jarraitu du bere proiektuetan, modak alde batera utzita ideia sendo bertsuei eutsiz. Meierren estiloa oso markatua da, garrantzi handia ematen baitio lerroen garbitasunari, argiari, espazioari eta guztia biltzen duen harmoniari. Ia haren eraikin guztiak zuriak dira, kolorerik puruena delako, beste koloreak batzen baititu eta egunean zehar tonalitatea aldatzeko gai delako.
Meierrek berak dioen bezala, Le Corbusierren arkitekturak eragin handia izan du bere lanetan, Frank Lloyd Wright. arkitektoarekin batera. Hala ere, arkitektura denboran zehar aldatuz doan bidea izanik, hainbat arkitektok eta estilok besteengan eragina izan eta izango dutela ere dio.
1984 urtean Pritzker Saria jaso zuen.

## Lan garrantzitsuak

* 1973 : Douglas etxea, Harbour Springs, AEB
* 1976 : Atheneum, New Harmony, Indiana, AEB
* 1983 : High Arte Museoa, Atlanta, AEB
* 1983 : Giovannitti etxea, Pittsburgh, AEB
* 1984 : Arte Dekoratzaileen Museoa, Frankfurt, Alemania
* 1992 : Canal+ enpresaren egoitza nagusia, André Citroën kaia, Paris
* 1995 : Udaletxea eta Liburutegi Nagusia, Haga, Herbehereak
* 1995 : Oraingo Artearen Museoa (MACBA), Bartzelona
* 1997 : Getty Center museoa, Los Angeles, AEB
* 2000 : Justizia Jauregia (Sandra Day O'Connor United States Courthouse), Phoenix, Arizona
* 2003 : Dives in Misericordia eliza, Erroma
* 2004 : Frieder Burda bilduma, Baden-Baden, Alemania

## Iruditegia

* Batzelonako Arte Garaikideko Museoa
* The Atheneum in New Harmony, Indiana
* Museum of Television and Radio, Beverly Hills, California
* High Museum of Art in Atlanta
* San Jose City Hall, from 4th Street

## Kanpo estekak

* Richard Meier arkitektura agentzia
* "Meier Tower"
* Richard Meier ARCHIGUIDE gunean
* Richard Meier Pritzker Sarien gunean
* Datuak: Q159612
* Multimedia: Richard Meier / Q159612
# Radnor udalerria, Delaware konderria (Ohio)

Radnor udalerria Ameriketako Estatu Batuetako Ohio estatuko udalerri bat da, Delaware konderrian. Azken zentsuaren arabera 1.570 biztanle zituen, 80.8 milia karratu (209 km$^2$) eremuan.

## Ekonomia

2020ko zentsuaren arabera, Radnor udalerriak 648 etxebizitza zeuden. Per capita diru-sarrerak 36.209 estatubatuar dolar ziren.

## Kanpo estekak

* Datuak: Q7281485
* Multimedia: Radnor Township, Delaware County, Ohio / Q7281485
# Radoboj

Radoboj Kroaziako udalerri bat da, Krapina-Zagorje eskualdean. Azken zentsuaren arabera 2.981 biztanle zituen.

## Kanpo estekak

* Datuak: Q1194715
* Multimedia: Radoboj / Q1194715
# Radnovce

Radnovce Eslovakiako udalerri bat da, Rimavská Sobotako barrutian kokatuta. 8,32 km²ko azalera du eta 902 biztanle 2017ko datuen arabera.

## Historia

Idatzizko lehen aipamena 1332. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q727986
* Multimedia: Radnovce / Q727986
# Radobica

Radobica Eslovakiako udalerri bat da, Prievidzako barrutian kokatuta. 11,45 km²ko azalera du eta 541 biztanle 2017ko datuen arabera.

## Historia

Idatzizko lehen aipamena 1324. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1044236
* Multimedia: Radobica / Q1044236
# Radnor udalerria, Peoria konderria (Illinois)

Radnor udalerria Ameriketako Estatu Batuetako Illinois estatuko udalerri bat da, Peoria konderrian. Azken zentsuaren arabera 5.231 biztanle zituen, 36.95 milia karratu (95.7 km$^2$) eremuan.

## Ekonomia

2020ko zentsuaren arabera, Radnor udalerrian 1118 etxebizitza zeuden. Per capita diru-sarrerak 59.319 estatubatuar dolar ziren.

## Kanpo estekak

* Datuak: Q7281490
# Radnor (Kornualles)

Radnor, Ingalaterrako Kornualles konderriko herrixka bat da, Redruth herritik hurbil.

## Kanpo estekak

* Datuak: Q7281472
* Multimedia: Radnor, Cornwall / Q7281472
# Radmilo Ivančević

Radmilo Ivančević (serbieraz: Радмило Иванчевић; 1950eko irailaren 4a - ) Serbiako futbolari ohia eta entrenatzailea da.
Hainbat futbol taldetan jokatu du, esaterako FK Partizan eta Fenerbahçe.
Entrenatzaile gisa AEK Larnaka FC, OFK Beograd eta Consadole Sapporo taldeak zuzendu zituen.

## Kanpo estekak

* (Japonieraz) J.League Data Site
* Datuak: Q7281455
# Rhinow

Rhinow Alemaniako hiri-udalerri bat da, Brandenburgo estatuan. Azken zentsuaren arabera 1.597 biztanle zituen, 31,66 kilometro koadroko azaleran.

## Kanpo estekak

* Datuak: Q532037
* Multimedia: Rhinow / Q532037
# Psilotissotia

Psilotissotia ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12266292
# Psitakosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Psitakosia edo ornitosia Chlamydia psittaci bakterioak eragindako gaixotasun infekziosoa da, zoonosi bat dena. Loroak, perikitoak, oiloak, indioilarrak eta beste hegazti batzuk dira gizakia kutsatzen dutenak, gorozkien bidez batez ere. Bakterioa airetik hedatzen da.
Gaitz honek loro, perikito eta antzeko maskoten jabeak jotzen ditu batik bat, ohikoa izanik ere albaitari eta hegazti-hiltegietako langileen artean. Bektore moduan jarduten duten hegaztiek ere gaitzaren ondorioak jasaten dituzte maiz.
Psitakosia ez da pertsonen artean kutsatzen.

## Sintoma klinikoak

Gaitzaren inkubazio epea astebete edo 10 egun ingurukoa da. Sukarra, buruko mina, eztula eta gripearen antzeko sintomak eragiten ditu. Ohikoa da pneumonia ere.
Hegaztiengan psitakosiak goserik eza, begi-jariadurak eta beherakoak eragiten ditu.

## Diagnostikoa eta tratamendua

Sortzen dituen sintomak oso orokorrak direnez, gaitza froga antigenikoen bidez antzematen da. Chlamydiaren aurkako antigorputzak agertuko dira gaixoen odol-serumean.
Tratamenduari dagokionez tetraziklinak dira aukerako antibiotikoak. Gaitza larria izan daiteke, eta tratatu gabeko gaixo asko pneumoniaren ondorioz hiltzen dira. Eritromizina da bigarren lerroko antibiotikoa.
Neurri profilaktikoak ezarrita daude psitakosiaren hedapena ekiditeko. Herrialde askotan, esaterako, (baita Euskal Herrian ere) kanpotik datozen loroak berrogeialdian jartzen dira haien salmentaren aurretik. Berrogeialdi horretan tetraziklina eman ohi zaie janarekin batera, psitakosiaren infekzioa saihesteko.

## Kanpo estekak

* Datuak: Q164727
* Multimedia: Psittacosis / Q164727
# Regent (Ipar Dakota)

Regent Ipar Dakotako hiri bat da. Hettinger konderrian kokatua dago. 2010ean 160 biztanle zituen, 1,46 kilometro koadrotan banatuta.

## Ikus, gainera

* Hettinger konderria

## Kanpo estekak

* Datuak: Q2554440
# Regensdorf

Regensdorf Suitzako udalerria da. Zürich kantonamenduan dago, Dielsdorf barrutia barrutian. 2014an 18,253 biztanle zituen 14,62 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64205
* Multimedia: Regensdorf / Q64205
Zürich
# Regent Street

Regent Street (euskaraz: «erregeordearen kalea») West Endeko etorbide garrantzitsua da, Londresko Westminster Hirian dagoena. Printze-erregeordeagatik(beranduago, Jurgi IV.a izango zena) deitua, John Nash arkitektoak diseinatu zuen, Carlton House erregeordearen egoitzatik Regent's Parkeraino doan ibilbide zeremonialaren zati bat izateko.
Charles II Street eta Waterloo Placeren arteko bidegurutzean, Lower Regent Street izenpean hasten da. Gero iparralderantz jarraitzen du Piccadilly Circusetik. Regent Street izenaz, mendebalderantz eta bihurgune baten ondoren iparralderantz biratzen da. Oxford Circusetik igaro ondoren, Upper Regent Street izena hartzen du eta Langham Place, Cavendish Place eta Mortimer Streetekin duen elkargunean amaitzen da.
Urtero jaialdi bat ospatzen da Regent Streeten, eta bere Gabonetako argiak Londresko tradizio nabarmena dira.

## Kanpo estekak

* Datuak: Q1123106
* Multimedia: Regent Street / Q1123106